เป็นเมื่อประมาณ3-4ปีที่แล้วกินยามาต่อเนื่องจนบอกให้หยุดยา แต่ว่าพักหลังมานี้มีอาการปวดตรงคอที่โตบ้างเล็กน้อย จะเป็นๆหายๆมาตลอด และเวลาที่ปวดมักจะมีอาการมีสั่นเล็กน้อยและเหงื่อออกมากกว่าปกติ ผมเป็นคนดื่มแต่ไม่บ่อยเฉลี่ยเดือนละประมาณสามถึงสี่ครั้งมีทั้งหนักบ้างและเบาบ้าง เลิกสูบบุหรี่ไปแล้ว แต่สูบบุหรี่ไฟฟ้าที่น้ำยามีสารนิโคติน และนอนไม่ค่อยพอ กินชาและกาแฟบ้างบางครั้ง ควรงดอาหารประเภทไหนบ้างหรอครับ เพราะจากที่สอบถามเขาก็บอกว่าทานอะไรได้ปรกติเลย ขอคำแนะนำว่าควรงดหรือลดอะไรบ้าง และกิจกรรมที่ควรทำและไม่ควรทำหน่อยครับ
สวัสดีค่ะ เข้าใจว่าน่าจะเป็นไทรอยด์ทำงานมากผิดปกตินะคะ ถ้าบอกให้หยุดยาได้แสดงว่าควบคุมได้ดีพอสมควรแล้ว ให้สังเกตอาการตัวเองค่ะ ถ้ารู้สึกคอโตมากขึ้น ตาโปน ใจสั่น กินจุแต่น้ำหนักลด ท้องเสีย อาการเหล่านี้แสดงว่าไทรอยด์เริ่มกลับมาสูงเกินไปอีกครั้ง อันนี้ต้องรีบไปพบแพทย์ค่ะ ไม่มีอาหารประเภทใดที่กินไม่ได้ค่ะ สามารถทำกิจกรรมได้ทุกอย่าง สิ่งเดียวที่ฟังแล้วควรงดคือบุหรี่ไฟฟ้าค่ะ เพราะบุหรี่ไฟฟ้าไม่ได้มีโทษต่อร่างกายน้อยกว่าบุหรี่ปกติเลยค่ะ ควรงดนะคะ